Chelsea rykket ned sist de startet like dårlig
Med Peter Bonetti, Ray Wilkins, Peter Osgood og Ron Harris på laget endte Chelsea helt sist i den engelske toppdivisjonen i 1978/79-sesongen. Og det ble fem sesonger på nest øverste nivå, før Chelsea igjen reiste seg.1978/79: 5 poeng - rykket ned8 poeng10 poeng - 6. plass10 poeng - 14. plass9 poeng - 11. plass9 poeng - 11. plass * ) I øverste divisjon i England siden 1978. Det året, hvor Liverpool ble seriemester, sto Chelsea med fem poeng etter åtte kamper (omregnet til tre poeng for seier). Denne sesongen har Chelsea tatt åtte poeng på åtte kamper. Og når vi først er inne på statistikk. Det er mulig «The Special One» har blitt «The Normal One» - som Jürgen Klopp, Liverpools nye manager kaller seg. På José Mourinhos første 99 Premier League-kamper hjemme på Stamford Bridge tapte Chelsea bare én gang. På de tre siste hjemmekampene har London-klubben tapt to av tre.Sist portugiseren ikke oppnådde resultater som tilfredsstilte Chelsea-eier Roman Abramovitsj, måtte han pakke tingene sine og gå. Det var i september 2007. – Det er bare to måter jeg kan forlate Chelsea på. Den er at Chelsea ikke gir meg ny avtale når kontrakten min går ut i 2010. Den andre er at jeg får sparken. Jeg kommer ikke til å stikke fra klubben. Jeg vil aldri gjøre det mot supporterne, sa Mourinho den gang. Etter det ydmykende tapet for Southampton for to uker siden - for øvrig det verste tapet på hjemmebane siden 2011 - virket det som det brant litt under beina på José Mourinho. – Hvis klubben sparker meg, så sparker de den beste manageren som klubben har hatt, sa han i sin forsvarstale etter å ha tapt for Manchester City, Crystal Palace, Everton og Southampton. Flere eksperter i England antyder at Mourinho har mistet garderoben, at respekten ikke er den samme. Det snakkes om slitasje slik man så da han var i Inter og Real Madrid. – Dette er tidenes svakeste start av et Premier League-lag, og det er et mysterium, mener Øyvind Alsaker. TV 2s faste Premier League-kommentator skjønner ikke helt hvordan et lag som var perfekt forrige sesong og spilte god fotball i høst, plutselig er middelmådig.– Ser man på Mourinhos gode resultater, så er det uforståelig. Laget er intakt fra sist sesong og så har man fått inn Pedro offensivt. Det var et lag som så sterkt ut, så viser det seg at det er dårlig over hele linjen, sier Alsaker før han peker på fire årsaker til nedturen: • Branislav Ivanovic: Suveren høyreback i mange sesonger. Nå helt hjelpeløs. • Nemanja Matic: Helt ute, ikke i form. • Cesc Fabregas: En av Premier Leagues beste spillere i fjor, knapt i nærheten av noe nå. • Diego Costa: Var en goalgetter, står med ett mål i serien og innrømmet at han kom litt overvektig tilbake til preseason. – Om alle har trodd at dette gikk av seg selv, er jeg usikker på. Men det er nå engang slik at du skal ikke mange prosent ned før laget ditt er vesentlig mye dårligere. Så kom støyen rundt Mourinho som blir en tilleggsbelastning når ting går dårlig. Det må være en utfordring for han, han har ikke noen erfaring med å lede et lag som taper like mye som det vinner. Hvordan håndterer Mourinho dette? spør Alsaker.I tur og orden har også Chelsea-spillerne rykket ut for å «frikjenne» José Mourinho. Sist ut var Eden Hazard - kåret til Premier Leagues beste spiller forrige sesong. Denne sesongen har han ikke scoret, og mot Porto i Champions League var han benket. – Jeg er ikke bekymret for Mourinho. Han er verdens beste trener når det kommer til å håndtere press, sier 24-åringen. – Han er den beste manageren i klubbens historie og den beste vi kan ha nå, sa Cesc Fàbregas da han fikk spørsmål om Mourinho av Radio Marca. PS! Lørdag skal Chelsea møte Aston Villa, ett av i alt tre lag som har tatt færre poeng enn London-klubben.
Sist Chelsea hadde en like dårlig start på sesongen som i år, rykket London-klubben ned.